Here is a page extracted from Wikipedia that may contain CSS, HTML, and a lot of unformatted text.

Title: Ilesia de Sant Andreu de Satué
Content: A ilesia de Sant Andreu de Satué (iglesia de San Andrés de Satué en castellano) ye una ilesia aragonesa que se troba situata en o lugar de Satué, municipio de Samianigo y comarca de l'Alto Galligo. Adedicata a Sant Andreu apóstol, se debantó en os sieglos X-XI en piedra picata en estilo romanico y fa parte d'o grupo d'ilesias de Sarrablo.

Ye protechita legalment con a suya declaración como Bien d'Intrés Cultural dende l'anyo 1982.

Historia 
Ta Antonio Durán Gudiol, ye un edificio debantato en primerías d'o sieglo XI, encara que ta d'atros ye d'os anyos 1050-1060.

Mientres a Guerra Civil espanyola o templo padeixió bellos danyos.

En os anyos 1970 l'asociación Amigos del Serrablo en fació a reconstrucción.

Arquitectura 
Ye una ilesia que nomás poseye que una sola nau, en forma de rectanglo, con un tellato en fusta, a dos auguas. A nau remata en un presbiterio, estando cubierta con una vuelta de canyón.

O suyo abside ye semicercular. Poseye decoración exterior, en forma de cinco arcuacions lombardas que descargan en lesenas sobre calcil (a ilesia de Sant Per de Larrede en poseye 7).

A suya torre-campanal ye posterior.

Vinclos externos 

  San Andrés de Satué en www.RutasConHistoria.es.
  San Andrés de Satué en www.RomanicoAragones.com.
  Satué en www.AragonRomanico.com.

Referencias 

Andreu de Satué
Andreu de Satue
Andreu de Satue
Andreu de Satué
Satue
Ilesia Sant Andreu de Satue
Ilesia de Sant Andreu